
BIRŠTONO SAVIVALDYBĖS ŠVIETIMO VEIKLOS PROGRAMA
(programos pavadinimas)

PROGRAMOS APRAŠYMAS

	Biudžetiniai metai
	2023-ieji metai

	Asignavimų valdytojas 
	Birštono savivaldybės administracija
Birštono gimnazija
Birštono lopšelis-darželis ,,Giliukas“
Birštono lopšelis-darželis ,,Vyturėlis“
Birštono meno mokykla

	Programos kodas
	02

	Įgyvendinant valstybės keliamus uždavinius švietimui, būtina užtikrinti ugdymo kokybę, kurią sąlygoja bendrųjų programų, išsilavinimo standartų, bendrųjų ugdymo planų įgyvendinimas, modernizuota mokymo(si) aplinka. 
Šia programa realizuojamos Vietos savivaldos įstatymo savivaldybėms nustatytos savarankiškosios savivaldybės funkcijos: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; vaikų, jaunimo ir suaugusiųjų bendrojo lavinimo, profesinio orientavimo ir karjeros ugdymo organizavimas; švietimo įstaigų išlaikymas, mokymo pagal formaliojo švietimo programas organizavimas ir įgyvendinimas; bendrojo ugdymo mokyklų mokinių, gyvenančių kaimo vietovėse, neatlygintino pavežėjimo į mokyklas ir į namus organizavimas; vaikų ir jaunimo neformaliojo ugdymo ir užimtumo organizavimas; privalomo priešmokyklinio vaikų ugdymo organizavimas, ugdymo įstaigų išlaikymas, maitinimo paslaugų organizavimas švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas; suaugusiųjų neformalusis švietimas, neformaliojo ugdymo švietimo programų organizavimas ir įgyvendinimas. 
Rengiant programą atsižvelgta į Birštono savivaldybės strateginiame plėtros plane iki 2030 m. patvirtintą I prioritetą – Patrauklios aplinkos gyvenimui, poilsiui ir darbui kūrimas. Programos tikslas, uždaviniai ir priemonės atitinka Birštono savivaldybės strateginiame plėtros plane iki      2030 m. numatytą tikslą (1.5.) - Viešųjų paslaugų kokybės gerinimas, uždavinį (1.5.1.) - užtikrinti kokybišką švietimo paslaugų teikimą bei numatytas uždavinio įgyvendinimo priemones:
 - šiuolaikinius poreikius atitinkančios ugdymo metodų diegimas; 
 - ugdymo programų įgyvendinimas; 
 - pedagogų kompetencijų tobulinimo organizavimas;
 - neformaliųjų ugdymo programų suaugusiesiems parengimas ir įgyvendinimas. 
Įgyvendinant Švietimo programą nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Programa yra tęstinė.

	Programos tikslas
0201
	Užtikrinti kokybiškas ugdymo(si) paslaugas ir mokymo(si) aplinką 

	Tikslo įgyvendinimo aprašymas:
Siekiant šio tikslo, svarbu užtikrinti švietimo įstaigų veiklą, ugdymo prieinamumą, tenkinti gyventojų poreikius ugdyti vaikus Birštono gimnazijoje, Birštono vaikų lopšelyje-darželyje „Vyturėlis“ ir Birštono lopšelyje-darželyje „Giliukas“ bei sudaryti sąlygas vaikų saviraiškai ir užimtumui. 
Ugdymo įstaigose siekiama sudaryti lygias sąlygas miesto ir kaimo mokiniams, gabiems bei specialiųjų poreikių vaikams, gyvenantiems socialinę atskirtį patiriančiose šeimose. 
Įgyvendinant pradinį, pagrindinį, vidurinį ugdymą, atsižvelgiant į ugdymo programą, siekiama suteikti asmeniui dorinės, sociokultūrinės ir pilietinės brandos pagrindus. Šių programų įgyvendinimas finansuojamas iš valstybės biudžeto specialiosios tikslinės dotacijos (mokymo lėšų). Tinkamą įstaigų aplinkos užtikrinimą (pastato naudojimas, komunalinės išlaidos, techninio personalo atlyginimai, socialinis draudimas ir kitos ūkinės išlaidos) finansuoja Savivaldybė.
Įgyvendinant ikimokyklinio, priešmokyklinio ugdymo(si) programas atsižvelgiama į vaiko prigimtines galias, jo individualią patirtį, vadovaujamasi raidos dėsningumais, padedant vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais, kūrybiškumo, aplinkos ir savo šalies pažinimo bei mokėjimo mokytis pradmenis.
Savivaldybės administracijos Švietimo, kultūros ir sporto skyriuje dirba 2 kvalifikuoti švietimo sritį kuruojantys specialistai. Švietimo, kultūros ir sporto skyrius švietimo ir ugdymo srityje koordinuoja, kuruoja, administruoja, vykdo stebėseną ir priežiūrą, kaip Birštono savivaldybės ugdymo įstaigose organizuojamas ir įgyvendinamas vaikų, jaunimo ir suaugusiųjų bendrasis ugdymas, mokinių, turinčių specialiųjų ugdymosi poreikių, ugdymas, ikimokyklinis ir priešmokyklinis ugdymas, kitas neformalusis vaikų švietimas ir neformalusis suaugusiųjų švietimas, švietimo pagalbos teikimas, vaikų užimtumas. Švietimo, kultūros ir sporto skyrius kasmet inicijuoja Vaikų vasaros poilsio, socializacijos ir kitų programų įgyvendinimą. Šių programų vykdymui lėšos numatomos savivaldybės biudžete. 
Švietimo sistema susiduria su mokytojų ir kitų pedagoginių darbuotojų stygiumi. Ateityje ši problema bus dar aktualesnė. Siekiant sudaryti galimybes bei skatinti pedagogus ir darbuotojus persikvalifikuoti, pasirenkant specialybę, reikalingą Savivaldybės mokyklų mokinių kokybiškam ugdymui organizuoti bei švietimo paslaugoms teikti, Birštono savivaldybės taryba patvirtino Birštono savivaldybės mokytojų ir švietimo pagalbos specialistų studijų  finansavimo tvarkos aprašą. Mokytojų ir švietimo pagalbos specialistų finansavimas būtų viena iš pedagoginio personalo pritraukimo į Birštono savivaldybės mokyklas priemonių. 
Birštono savivaldybė įsijungė ir 2023 m. dalyvaus iš 2021–2027 metų Europos Sąjungos fondų ir Ekonomikos gaivinimo ir atsparumo didinimo priemonės lėšomis finansuojamo projekte „Karjeros specialistų tinklo vystymas“. Dalyvaudama projekte, Birštono savivaldybė sudaro prielaidas ir užtikrina profesinio orientavimo paslaugų teikimą savivaldybės bendrojo ugdymo mokykloje. Iš projekto lėšų nuo 2022 m. lapkričio 1 d. Birštono gimnazijoje įsteigta 0,61 karjeros specialisto etato. Vadovaujantis Lietuvos Respublikos Vyriausybės nutarimu „Dėl profesinio orientavimo teikimo tvarkos aprašo patvirtinimo“, savivaldybės, profesinės mokyklos ir Švietimo, mokslo ir sporto ministerijai pavaldžios mokyklos turi užtikrinti profesinio orientavimo paslaugų teikimą. 
Profesinis orientavimas vykdomas teikiant ugdymo karjerai, profesinio informavimo ir profesinio konsultavimo paslaugas. Vykdant profesinį informavimą, teikiamas ir profesinis veiklinimas – veiklos, kurios padeda pažinti profesijas, jų ypatumus ir karjeros galimybes. Profesinio orientavimo paslaugas teikiančios bendrojo ugdymo mokyklos ir kitos institucijos privalo užtikrinti Profesinio orientavimo paslaugų kokybę.  
2023 m. Birštono savivaldybė taip pat dalyvaus iš 2021–2027 metų Europos Sąjungos fondų ir Ekonomikos gaivinimo ir atsparumo didinimo priemonės lėšomis finansuojamame projekte „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“. Vadovaujantis Tvarių viešųjų finansų plėtros programos pažangos priemonės Nr. 04-001-08-05-02 „Didinti (gerinti) mokestinių prievolių vykdymą“ aprašu, numatoma, kad iš projekto lėšų savivaldybėse-partnerėse numatoma finansuoti ir Birštono gimnazijos valgykloje įdiegti mokėjimo negrynaisiais pinigais infrastruktūrą. Birštono savivaldybė, projekte dalyvaudama kaip partnerė, pasinaudos galimybe gauti dotaciją mokyklų valgyklų modernizavimui bei mokinių aprūpinimui EMP su e-piniginės funkcija bei papildomais funkcionalumais ir prisidės prie pažangos ir veiklos modernizavimo savo savivaldybėje, sudarys galimybę Birštono gimnazijoje įdiegti atsiskaitymo negrynaisiais pinigais infrastruktūrą. Bus įsigytas techninės įrangos komplektas ir padengtos jo įsigijimo, diegimo ir apmokymų juo išlaidos, įsigyta programinė įranga ir padengtos jos diegimo išlaidos, padengtos kortelių skaitytuvų įsigijimo, nuomos, diegimo ir apmokymų jais naudotis išlaidos. Taip pat bus finansuojamas mokinių aprūpinimas elektroniniais mokinio pažymėjimais išdavimas su veikiančia mokėjimo funkcija. 

Siekiant šio tikslo yra įgyvendinami uždaviniai:

020101 Uždavinys. Organizuoti efektyvų ugdymo(si) procesą.
Siekiant gyventojams teikti kokybiškas švietimo paslaugas, būtina užtikrinti formaliojo ir neformaliojo švietimo programų įgyvendinimą biudžetinėse švietimo įstaigose. Pradinio ugdymo paskirtis – suteikti asmeniui dorinės ir socialinės brandos pradmenis, kultūros, taip pat ir etninės, pagrindus, elementarų raštingumą, padėti jam pasirengti mokytis pagal pagrindinio ugdymo programą. Pagrindinio ugdymo paskirtis – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti, pasirinkti ir mokytis toliau. Vidurinio ugdymo paskirtis – padėti asmeniui įgyti bendrąjį dalykinį, sociokultūrinį, technologinį raštingumą, dorinę, tautinę ir pilietinę brandą, profesinės kompetencijos pradmenis. 
Vadovaujantis Kokybės krepšelio skyrimo bendrojo ugdymo mokykloms tvarkos aprašu, patvirtintu Lietuvos Respublikos švietimo, mokslo ir sporto ministro 2018  m. rugpjūčio 28 d. įsakymu Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo, patvirtinimo“, 2020 m. Birštono gimnazija pateikė paraišką ir buvo atrinkta dalyvauti projekte „Kokybės krepšelis“   Kokybės krepšelio skyrimo tikslas – mokinių ugdymosi pasiekimų gerinimas. Paskirtis – padėti savivaldybėms sudaryti prielaidas ugdymo kokybei gerėti, gerinti mokyklų atsakomybę ir atskaitomybę už ugdymo kokybę, skiriant finansavimą mokyklos veiklai tobulinti ir gerosios patirties sklaidai, sumažinti bendrojo ugdymo kokybės skirtumus tarp mokyklų, jose besimokančių skirtingų mokinių grupių ir (ar) klasių, suteikiant konsultacinę ir finansinę pagalbą. Tai pasiekiama, finansuojant kvalifikacijos tobulinimo veiklas, pasitelkiant ekspertus, kurie padės mokyklai rengti ir įgyvendinti mokyklos veiklos tobulinimo planą, aprūpinant mokyklas modernia ugdymo įranga ir mokymo priemonėmis. Ne anksčiau kaip po metų nuo mokyklos veiklos tobulinimo plano įgyvendinimo pradžios stebima mokyklos pažanga, atliekant mokyklos išorinį vertinimą. Dalyvaudamos projekte, Birštono savivaldybė ir Birštono gimnazija sudarė prielaidas ugdymo kokybei gerėti, buvo skirtas papildomas finansavimas ugdymo kokybei tobulinti ir gerosios patirties sklaidai. 
2022 m. Birštono savivaldybė parengė ir pateikė visus būtinus dokumentus, būtinus dalyvavimui  Tūkstantmečio mokyklos programoje – mokyklų tinklo pertvarkos planą, 2021 m. švietimo pažangos ataskaitą, švietimo pažangos planą ir kt. Birštono savivaldybė kartu su dar 20 savivaldybių pateko į I-ą TŪM programos srautą. Programoje dalyvaujanti mokykla – Birštono gimnazija. Ateities mokyklų vizija – ne tik infrastruktūriniai pokyčiai, bet ir didesnis dėmesys mokymosi kokybei, įtraukčiai, kultūriniam ugdymui bei lyderystei. Tūkstantmečio mokyklos programa siekiama, kad kiekvienas vaikas, nesvarbu, kur jis gyvena – didmiestyje ar mieste, kaime ar kaimelyje – galėtų mokytis geroje mokykloje ir turėtų lygiavertes ateities perspektyvas. Iki 2025 m. nuosekliai atnaujinamos mokyklos turėtų labiau atitikti kiekvieno vaiko poreikius ir bus orientuotos į keturias svarbias ugdymo sritis – lyderystę, STEAM, kultūrinį ugdymą bei įtrauktį. 
Šiam uždaviniui įgyvendinti vykdomos šios priemonės: 
02010101 Švietimo, kultūros ir sporto politikos įgyvendinimas.
Priemonės vertinimo kriterijus: vaikų, lankančių ugdymo įstaigas, skaičius – 750 vaikų .

02010102 Pradinio, pagrindinio ir vidurinio išsilavinimo teikimas.
Pradinio, pagrindinio, vidurinio išsilavinimo teikimas Birštono gimnazijoje:
1. Ugdymo finansavimas, įgyvendinant pradinio, pagrindinio, vidurinio ugdymo programas: organizuojant mokytojų kvalifikacijos tobulinimą, švietimo pagalbos teikimą, informacinių komunikacinių technologijų plėtrą, mokymosi aplinkos skaitmenizavimą, organizuojant mokinių pažintinę veiklą bei sudarant mokiniams galimybę dalyvauti popamokinėje veikloje;
2. Mokymo aplinkos finansavimas: užtikrinant saugios, higienos reikalavimus atitinkančios  ugdymo(si) aplinkos sukūrimą – sanitarinių-higieninių sąlygų sudarymas (šildymas, elektra, ryšiai ir kitos paslaugos, mokinių pavėžėjimo iš kaimiškų vietovių organizavimas;
3. Sudaryti sąlygas sėkmingai reemigrantų vaikų; integracijai  bendruomenėje
4. Sudaryti sąlygas sėkmingai ukrainiečių vaikų (karo pabėgėlių) integracijai. 
Priemonės vertinimo kriterijus: mokinių, lankančių ugdymo įstaigas, skaičius – 537 mokinių.

02010103 Ikimokyklinio, priešmokyklinio ir papildomo ugdymo programų vykdymas.
 Ikimokyklinio, priešmokyklinio ugdymo programų vykdymas Birštono lopšelyje-darželyje „Giliukas“ ir Birštono lopšelyje-darželyje „Vyturėlis“:
1) Padidinti ikimokyklinio ugdymo įstaigose ugdomų 1–6 metų vaikų skaičių, lyginant su bendru to amžiaus vaikų skaičiumi;
2) Siekti geresnės vaikų ugdymo(si) pasiekimų kokybės pritaikant ugdymo turinį vaikų poreikiams, polinkiams, gebėjimams.
Priemonės vertinimo kriterijus: mokinių, lankančių ugdymo įstaigas, skaičius – 70 vaikų.

02010104 Ikimokyklinio, priešmokyklinio ugdymo programų vykdymas.
Priemonės vertinimo kriterijus: mokinių, lankančių ugdymo įstaigas, skaičius – 130 vaikų.

02010105 Psichologinės-pedagoginės pagalbos teikimas.
Psichologinė-pedagoginė ir kita švietimo pagalba savivaldybės vaikams ir mokiniams teikiama pagal paslaugos teikimo sutartį su Kauno pedagogine psichologine tarnyba, kuri įvertina asmens mokymosi sunkumus, raidos ypatumus bei sutrikimus, pedagogines, psichologines asmenybės ir ugdymosi problemas, mokinio (vaiko) specialiuosius ugdymosi poreikius pedagoginiu, psichologiniu, medicininiu ir socialiniu pedagoginiu aspektais, prireikus, skiria specialųjį ugdymąsi; teikia psichologinę, socialinę pedagoginę, švietimo informacinę pagalbą mokiniams (vaikams), specialiąją pedagoginę pagalbą specialiųjų ugdymosi poreikių turintiems asmenims iki 21 metų;  teikia informacinę, ekspertinę ir konsultacinę pagalbą tėvams (globėjams, rūpintojams) bei švietimo įstaigoms, jų pedagoginiams darbuotojams.
Suteiktos paslaugos ir pagalba savivaldybės vaikams ir mokiniams, konsultuoti pedagoginiai darbuotojai.
Priemonės vertinimo kriterijus: pagalbos gavėjų skaičius – 120 gavėjų.



		01 Tikslo įgyvendinimo vertinimo kriterijai

	Kodas
	Rodiklio pavadinimas
	Savivaldybės padalinys/ar įstaiga atsakinga už rodiklio reikšmių pateikimą
	Planuojamo rodiklio reikšmė, metais

	
	
	
	2023
	2024
	2025

	020101
	Organizuoti efektyvų ugdymo(si) procesą

	
	1.1. Mokinių skaičius Birštono gimnazijoje
	Švietimo, kultūros ir sporto skyrius, Birštono gimnazija. 
	537
	520
	520

	
	1.2.  Pavežamų mokinių skaičius
	Švietimo, kultūros ir sporto skyrius, Birštono gimnazija
	263
	210
	210

	
	1.3. Mokinių, kuriems sudaryti individualūs ugdymo planai, teiktos konsultacijos, skaičius
	Švietimo, kultūros ir sporto skyrius, Birštono gimnazija
	7
	6
	6

	
	1.4. Ikimokyklinio ugdymo įstaigose ugdomų 1–6 metų vaikų dalis procentais nuo bendro to amžiaus vaikų skaičiaus
	Švietimo, kultūros ir sporto skyrius
	85 proc.
	86 proc. 
	90 proc.

	
	1.5. Vaikų, padariusių pasiekimų pažangą, dalis (proc.)
	Švietimo, kultūros ir sporto skyrius ir  įstaigos, vykdančios programas
	70 proc. 
	80 proc.
	090 proc.

	
	1.6. Mokinių ir vaikų skaičius, kuriems suteiktos Psichologinės-pedagoginės paslaugos ir švietimo pagalbos paslaugos ugdymo įstaigoje  
	Švietimo, kultūros ir sporto skyrius 
	120

	120
	120 



	020102 Uždavinys. Kurti saugią ugdymo(si) aplinką.

	Šiam uždaviniui įgyvendinti vykdoma ši priemonė:

02010204 Vaikų maitinimas ikimokyklinio ugdymo įstaigose
Priemonės vertinimo kriterijus: maitinimo paslaugą gavusių vaikų skaičius – 200 vaikų.

	[bookmark: _Hlk530119855]Programos tikslas 0202
	Kurti ir ugdyti švietimo bendruomenę, plėtoti neformalųjį vaikų ir suaugusiųjų švietimą, puoselėti tradicijas

	Tikslo įgyvendinimo aprašymas: 
Siekti įtvirtinti edukacinės kultūrinės institucijos modelį, kuriant patrauklią mokyklą, kurioje būtų sudarytos sąlygos atsiskleisti vaikų ir suaugusiųjų kūrybiškumui. Neformaliojo švietimo įstaigose yra įgyvendinamos formalųjį švietimą papildančio ugdymo muzikos, dailės programos, vaikų ir suaugusiųjų dizaino programa, muzikos mėgėjų, išplėstinio ugdymo, suaugusiųjų dailės ir muzikos programos bei ankstyvasis meninis ugdymas.

020201 Uždavinys. Sudaryti sąlygas neformalaus, papildomo ugdymo ir saviraiškos programų vykdymui.
Birštono savivaldybėje veikiančių neformaliojo švietimo įstaigų paskirtis – tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais, vykdant kryptingas užimtumo, edukacines ir socializacijos programas. Įgyvendinant šį uždavinį siekiama vykdyti paklausias šiuolaikiškas programas.

Šiam uždaviniui įgyvendinti vykdomos šios priemonės:  

02020101 Kokybiškas neformalaus vaikų ir suaugusiųjų dailės, muzikos ir dizaino ugdymo programų įgyvendinimas.
1.1. Teikiama kokybiška neformaliojo ugdymo programų įvairovė, siekiant subalansuoto mergaičių ir berniukų dalyvavimo;
1.2. Didinamas vaikų (išskyrus ikimokyklinio, priešmokyklinio ir formalųjį švietimą papildančio ugdymo), ugdomų pagal NVŠ programas, skaičius.
Priemonės vertinimo kriterijus: lankančių ugdymo įstaigas mokinių skaičius – 154 mokiniai.
02020104 Projekto „Kokybės krepšelis“ įgyvendinimas.
Priemonės vertinimo kriterijus: projekte dalyvavusių mokinių skaičius – 537 mokiniai.

02020105 Projekto „Bendrojo ugdymo mokyklų tinklo stiprinimo iniciatyvų skatinimas“ įgyvendinimas.
Priemonės vertinimo kriterijus: projekte dalyvavusių mokinių skaičius - 537 mokiniai. 

02020106 Neformaliojo vaikų švietimo programų įgyvendinimas.
Priemonės vertinimo kriterijus: programose dalyvavusių mokinių skaičius – 120 mokinių.

02020107 Projekto „Karjeros specialistų tinklo vystymas“ įgyvendinimas.
Priemonės vertinimo kriterijus: mokinių, kuriems buvo suteiktos karjeros specialisto paslaugos, skaičius – 537 mokiniai. 

02020108 Projekto „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ įgyvendinimas.
Priemonės vertinimo kriterijus: išduotų ir naudojamų elektroninių mokinio pažymėjimų skaičius – 600 pažymėjimų. 

02020109 Programos „Tūkstantmečio mokyklos“ įgyvendinimas.
Priemonės vertinimo kriterijus: projekte dalyvavusių mokinių skaičius – 520 mokinių. 

020202 Uždavinys. Vykdyti socializacijos programas.

Plėtoti vaikų socializacijos galimybes mokinių vasaros atostogų metu ir mokslo metų eigoje: užimti kuo daugiau Birštono savivaldybės vaikų dieninėse, stacionariose, turistinėse vasaros poilsio stovyklose; skatinti turiningą vaikų vasaros poilsį, sudarant sąlygas mokinių saviraiškai, sveikai gyvensenai, įvairiapusiam ugdymui; sudaryti kuo palankesnes sąlygas nepasiturinčiose, socialinę atskirtį patiriančiose šeimose gyvenančių vaikų užimtumui vasaros metu.

Šiam uždaviniui įgyvendinti vykdomos šios priemonės:  

02020201 Socializacijos programų vykdymas.
2.1. Užtikrinti projektų, skirtų mokinių neformaliajam švietimui ir užimtumui vasaros atostogų metu ir mokslo metų eigoje, finansavimą; 
2.2. Didinti mokinių, ypač iš socialiai remtinų šeimų, dalyvaujančių socializacijos programose, skaičių.
Priemonės vertinimo kriterijus: pateiktų ir įgyvendintų socializacijos programų skaičius – 7 programos. 

02020202 Studijų rėmimo fondo veiklos vykdymas.
Priemonės vertinimo kriterijus: gautų studentų prašymų skaičius – 1 prašymas.



	[bookmark: _Hlk61271261]	0202 Tikslo įgyvendinimo vertinimo kriterijai

	Kodas
	Rodiklio pavadinimas
	Savivaldybės padalinys/ar įstaiga atsakinga už rodiklio reikšmių pateikimą
	Planuojamos rodiklio reikšmė, metais

	
	
	
	2023
	2024
	2025

	0202
	Kurti ir ugdyti švietimo bendruomenę, plėtoti neformalųjį vaikų ir suaugusiųjų švietimą, puoselėti tradicijas

	
	1.1. Mokinių (išskyrus ikimokyklinio, priešmokyklinio ir formalųjį švietimą papildančio ugdymo), ugdomų pagal NVŠ programas, skaičius.
	Švietimo, kultūros ir sporto skyrius
	90
	100
	105

	
	2.1. Skirtas finansavimas mokinių neformaliajam švietimui ir užimtumui vasaros atostogų metu ir mokslo metų eigoje projektų įgyvendinimui (eurais).
	Švietimo, kultūros ir sporto skyrius
	8000
	9000
	10000

	
	2.2. Mokinių iš socialiai remtinų šeimų, dalyvaujančių socializacijos programose, skaičius (proc.)

	Švietimo, kultūros ir sporto skyrius ir  įstaigos, vykdančios programas
	20
	25
	30



	Galimi programos vykdymo ir finansavimo variantai:
Savivaldybės biudžeto lėšos, Lietuvos Respublikos valstybės biudžeto lėšos, Europos Sąjungos struktūrinių fondų lėšos, lėšos, gautos už teikiamas paslaugas.

	Susiję įstatymai ir kiti norminiai teisės aktai: Lietuvos Respublikos vietos savivaldos įstatymas; Lietuvos Respublikos švietimo įstatymas; Lietuvos Respublikos Vyriausybės programa; Valstybės pažangos strategija „Lietuvos pažangos strategija „Lietuva 2030“; Lietuvos Švietimo tarybos siūlymais dėl švietimo plėtotės krypčių ir veiksmų 2020-2023 metais; Valstybinės švietimo 2013-2022 strategija; Nacionaline darnaus vystymosi strategija, Programa „Tūkstantmečio mokyklos“. 

	Kita svarbi informacija
Veiksmai, numatyti Birštono savivaldybės strateginiame plėtros plane iki 2030 m.:
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.5.Tikslas. Viešųjų paslaugų kokybės gerinimas.
1.5.1. Uždavinys. Užtikrinti kokybišką švietimo paslaugų teikimą.
1.5.1.1.Priemonė. Šiuolaikinius poreikius atitinkančių ugdymo metodų diegimas.
1.5.1.2. Priemonė. Ugdymo programų rėmimo įgyvendinimas.
1.5.1.3. Priemonė. Pedagogų kompetencijų tobulinimo organizavimas.
1.5.1.4. Priemonė. Neformaliųjų ugdymo programų suaugusiesiems parengimas ir įgyvendinimas.





Pridedama: 2 PRIEDAS. Birštono savivaldybės 2023-2025 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.
_____________________
